Spog met egte Maroela-vellies – die ideale Kersgeskenk! | Maroela Media
Spog met egte Maroela-vellies – die ideale Kersgeskenk!
Daar is mos maar min dinge wat kan kers vashou by 'n paar egte boerevellies. Of jy nou optof vir 'n troue, jou beste voetjie voorsit vir jou nuwe nooi se familie of jou gemaklikste kakiebroek aantrek vir kleiduifskiet by die kerk se basaar – 'n goeie paar vellies laat jou nooit in die steek nie.
Vrouevellies is ook niks vreemds meer nie, en menige bruid kies deesdae vellies by haar trourok sodat sy haar eerder oor haar rammetjie-uitnek-swaer as oor haar seer voete hoef te bekommer.
Dis boonop ook die ideale Kersgeskenk – bestel vellies vir jou geliefde dus sommer nou reeds!
Maroela se vellies word slegs op bestelling vervaardig. Dit neem dus 'n bietjie langer as om 'n massavervaardigde bastervellie by jou naaste skoenwinkel te gaan uitsoek, maar ons almal weet mos goeie dinge is soos biltong maak – mens moenie haastig raak nie.
Bestellings word elke Vrydag verwerk, en daarna neem dit ongeveer 15 werksdae vir vervaardiging en aflewering.
Hang solank 'n paar biltonge in die skuur terwyl jy wag, en dan tel jy die slapies af. As jy die pakkie oopmaak en daai leerreuk kry, gaan jy in jou skik wees met jouself.